《题彦恢家仇池四石刻》
宋代·周紫芝

伏波南来自交趾，可笑汗牛推薏苡。人言包裹足珠犀，谁识闲薏谢簪履。

如何当年元相国，胸中饱饮贪泉水。胡椒八百亦安用，坐此杀生真可鄙。

龙眠主簿亦儿嬉，银钩虿尾搜遗奇。三年独有一钱在，归来清节人皆知。

囊空安得紫丝帐，车重只馀黄绢碑。自言所至辄寓目，穷搜屋壁翻阶墀。

不嫌尤物触时禁，恍然入手心惊疑。君不见峄山篆刻焚野火，磨崖万仞高崔嵬。

何如四石横棐几，左提右挈行相随。

作者简介：周紫芝（1082-1155），南宋文学家。字少隐，号竹坡居士，宣城（今安徽宣州市）人。绍兴进士。高宗绍兴十五年，为礼、兵部架阁文字。高宗绍兴十七年（1147）为右迪功郎敕令所删定官。历任枢密院编修官、右司员外郎。绍兴二十一年（1151）出知兴国军（治今湖北阳新），后退隐庐山。交游的人物主要有李之仪、吕好问吕本中父子、葛立方以及秦桧等，曾向秦桧父子献谀诗。约卒于绍兴末年。著有《太仓稊米集》、《竹坡诗话》、《竹坡词》。有子周畴。